
Na zgornji povezavi klikni na MALE PISANE ČRKE.

Gospa učiteljica ti bo namesto mene pokazala, kako se napišejo

male pisane črke, ki gledajo v zgornje nadstropje.
V 2. tednu (23. - 29. 3.) se nauči črke L, B, H.

Če še ne bo pouka, se v 3. tednu (30. 3. - 3. 4) nauči črke K, D, T.
	Najprej se loti črk z zanko (kakor jo ima mali pisani E): 
L, B, H, K (v tem vrstnem redu).
Pomembno je, da se zanka križa na srednji črti.

Začetni del zanke je poševen, sledi lok, 

nato pa navpično navzdol. 
	Na koncu se nauči še 
D in T.

D nastane iz A-ja.

T ne sme imeti zanke, mora pa imeti črtico.


Postopek:

· črko najprej napiši na list in jo prevleci z različnimi barvicami;

· črko nato z nalivnikom napiši v zvezek (eno vrsto);

· nato v zvezek piši besede, ki vsebujejo to črko (iz spodnje razpredelnice);

· če ti gre dobro, lahko pišeš povedi (in prebereš, kaj si napisal/-a),

· če ti ne gre dobro, ponavljaj zapis posameznih besed.
	L
	vol, šal, sol, los, laž, lov, luna, vile, mlin, čoln, zlom, oliva, vilice, slalom, veslo, salama, maslo, leseno, oslica, slaščica, valilnica

	Eva ima violino. Gal vozi slalom. Tim nese vile. Tim noče vilic. Žan ne mara oliv. Slaščice so na mizi. Všeč so mi salame in maslo. Naš lovec lovi losa, ne lososa. Kozolec, vile in veslo so iz lesa. Kovina se ne zlomi.    


	B
	zob, bič, zbor, ribez, obraz, bober, robec, balon, žabica, ribica, brca, obara, risbica, boben, ribič, čeber, bonbon, zebra, barvica, babica

	Kobilica me ne bo brcnila v obraz. Izbirčna babica ne mara obare. Zebra bo ulovila bobra. Žabica se bo borila z ribico za bonbon. Danes ne bom narisal risbice. Hribolazca zebe in se bo malo sončil na soncu. 


	H
	suh, meh, smeh, hobi, hrib, muha, humor, hlače, uhani, oreh, hlev, hrošč, hiša, hren, humus, hočem, Miha, shiran, bolha, malha

	Všeč so mi uhani. Te hlače niso za v hišo, so za v hlev. Pirhe in hren bom shranil za zvečer. Kuharica bo ubila suho muho. Sova uharica bo malicala hrošča. Noben humus ni bele barve. Peli smo harmonično.


	K
	lik, oko, krč, sok, črka, očka, klavir, krona, narek, kvačka, sukno, kolovoz, skala, čekan, mehek, lahko, svinčnik, kmečko, okno

	Nika ima kemični svinčnik. Tekma se bo končala srečno za nas. Očka bo s krono sedel za klavir. Rakovica bo kmalu na skali. Plavam brez rokavčkov. Rak nima čekanov ne oklov. Mi boš nakvačkala rokavice? 


	D
	dim, med, led, kad, hlod, dlan, želod, dežnik, hodnik, skleda, odhod, zahod, nahod, hladilnik, štedilnik, zdravnik, sladoled, debeluh

	Radi bi imeli nov hladilnik. Predsednik bo delil sladoled. Potrebovala bova debelo deblo. Ta hlod bova dala dedku, da nama izdela drevesno hiško. Nadvse rada imam babico in dedka. Zdravnik obvlada nahod.


	T
	tat, teta, telo, leto, torta, torba, letalo, kitara, hrast, teloh, ohrovt, trobentica, tovor, vrata, omet, omleta, dleto, nakit, streha, noht 

	Zaradi udarca imam moder noht. Če vidiš avto, se ustavi. Štiri in šest sta dve števili, štiriinšestdeset je eno število. Gaber in hrast rasteta blizu nas. Pomlad naznanita nežni beli teloh in vesela rumena trobentica.


